Ludovicus, Dei gratia rex Francorum et dux Aquitanorum, universis prepositis et ministerialibus nostris salutem. Universitati vestre mandando precipimus ut de omnibus quecunque ministri ecclesie Pontiniacensis ad usus religiosorum ibidem Deo servientium sive per terram sive per aquam deferent aut deferri facient, nullam penitus consuetudinem exigatis, sed omnia ea quiete et libere transire permittatis neque eorum ministris aliquam molestiam inferatis vel ab alio inferri patiamini. Valete.